हामीले वाम गठबन्धन बनाएर चुनावमा लड्यौँ । साझा प्रतिबद्धता छन् हाम्रा । स्थिर सरकार निर्माणको मुद्दा हाम्रो थियो । त्यसलाई जनताले अनुमोदन गरेका छन् । मुलुकमा शान्ति स्थापना गर्न पनि स्थिर सरकार आवश्यक छ । आर्थिक समृद्धिको मार्ग प्रशस्त गर्न पनि यो आवश्यक छ । एमालेको मात्र एकल बहुमत नभए पनि वाम गठबन्धनसँग सुविधाजनक बहुमत छ । जनमोर्चा पनि सरकारमा आउँन सक्छ । त्यस्तै नयाँ शक्तिलाई पनि सँगै लान सकिने अवस्था छ । यति भयो भने बलियो सरकार बन्नेछ । त्यस्तो सरकारले मात्र सुशासन र चाहेको आर्थिक समृद्धि प्राप्त गर्न सक्छ ।
